61979J0011
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (πρώτο τμήμα)
της 4ης Οκτωβρίου 1979 (
*1
)
Αντικείμενο της υποθέσεως:
Ερμηνεία της διακρίσεως 84.15-Β και της κλάσεως 84.12 του κοινού δασμολογίου.
Διατακτικό της αποφάσεως:
1)
Η κλάση 84.12 του κοινού δασμολογίου αφορά αποκλειστικά τις συσκευές που περιλαμβάνουν στοιχεία ικανά να μεταβάλλουν συγχρόνως τη θερμοκρασία του περιβάλλοντος σε συγκεκριμένο χώρο και να ρυθμίζουν τον υγρομετρικό βαθμό του αέρα στον ίδιο χώρο ή προορισμένα και ικανά, τουλάχιστον, να διορθώνουν το βαθμό υγρασίας που δεν αποτελεί παρά αυτόματη συνέπεια της θερμοκρασίας που επελέγη. Δεν περιλαμβάνει τις συσκευές που κατασκευάστηκαν αποκλειστικά για τη μεταβολή της θερμοκρασίας του περιβάλλοντος χώρου, όταν ο υγρομετρικός βαθμός του ίδιου χώρου δεν μεταβάλλεται παρά ως αυτόματη συνέπεια της θερμοκρασίας μη επιδεχόμενη ρύθμιση ή διόρθωση.
2)
Στο μέτρο που η έννοια της σχετικής υγρασίας, που αναφέρει το εθνικό δικαστήριο, αντιστοιχεί σε αυτή του υγρομετρικού βαθμού, η έκφραση «για τη μεταβολή της θερμοκρασίας και της υγρασίας» αναφέρεται στη μεταβολή της σχετικής υγρασίας.
Πρόταση του γενικού εισαγγελέα:
Η κλάση 84.12 του κοινού δασμολογίου δεν περιλαμβάνει συσκευή, της οποίας μοναδικός σκοπός είναι η διατήρηση της θερμοκρασίας που επελέγη εκ των προτέρων, αλλά η οποία μπορεί επίσης να προκαλέσει ανεπιθύμητη μεταβολή της θερμοκρασίας. Ο όρος «υγρασία» της κλάσεως 84.12 καλύπτει συγχρόνως τη σχετική και την απόλυτη υγρασία.
(
*1
)	Γλώσσα διαδικασίας: η γαλλική.